naye ke niya kusiwa phambi kwabalawuli nookumkani ngenxa yam, ze kube bubungqina kubo, nakuzo iintlanga.Xa sukuba ke beninikela, ize ningaxhaleli ukuba nothetha ngakuphi na, nokuba nothetha ntoni na; kuba niya kunikwa ngelo lixa oko nothetha khona. UMateyu 10:18, 19 AFRIKAANSE OPSOMMING: Die doel van hierdie studie is om kompleksiteit in isiXhosa taakgebasseerde tweedetaalleer en -onderrig, in die Oos-Kaap en Suid-Afrikaanse laerskool intermediȇre fase, te ondersoek ten einde die spesifieke behoeftes van jong beginnerleerders vir tweedetaalverwerwing in die skoolonderrigkonteks te identifiseer. Die studie ondersoek die gebruik van kommunikasie-take in tweedetaalonderrig van jong beginnerleerders. Dit stel ten doel die daarstelling van ‘n deeglike teoretiese begronding van beginsels van tweedetaalverwerwing wat ‘n taakgebasseerde benadering in tweedetaalonderrig van jong leerders steun. ‘n Meer omvattende beskouing van die komplekse prosesse en groot aantal faktore betrokke in tweedetaalverwerwing word bewerkstellig deur die inagneming, integrasie en oordeelkundige skifting van kognitiewe and sosiale perspektiewe in tweedetaalverwerwing en verwante wetenskapsdissiplines wat uiteenlopende benaderings en fokusse in tweedetaalleer en -onderrig navorsing verteenwoordig. Tweedetaalverwerwing word beskou as ‘n ongelykmatige, kumulatiewe en voortdurend-ontwikkelende proses, wat afhanklik is van leerders se aandagskenking tydens blootstelling aan kwantiteit and kwaliteit taalgebruik, betekenis-geörienteerde kommunikasie en taalproduksieterugvoer wat gemik is op taalontwikkeling. In ondersteuning van taakgebasseerde tweedetaalonderrig, waar take die basiese boublokke vir lesontwerp en sillabusontwerp is, identifiseer hierdie studie die kern bestandele van kompleksiteit in taakontwerp, taakgebasseerde interaksie, taakgebasseerde assessering en taakopeenvolging, om sodoende onderwysers en sillabusontwerpers in staat te stel om pedagogiese take aan te pas op ‘n kompleksiteitskaal met betrekking tot jong beginnerleerders se tweedetaalleerbehoeftes. Robinson se Kognisie Hipotese omvat die grondbeginsel van taakkompleksiteit vir die kategorisering, gradering en opeenvolging van pedagogiese take vir tweedetaalverwerwing in hierdie studie. Die jong beginnertaalleerder se ouderdom en bestaande taalkennis word as kritiese faktore van taakmoeilikheid beskou en word gemotiveer vir die bepaling van tweedetaalleerbehoeftes. Boonop ondersoek die studie taalkompleksiteit en taalmoeilikheid as twee verdere kategorieë vir die bepaling van tweedetaalleerbehoeftes en motiveer hiervolgens verskillende grade van eksplisiewe fokus-op-vorm metodologie. Teikentake vir jong beginnerleerders van isiXhosa tweedetaalleer in die laerskool intermediȇre fase word taalkundig geanaliseer om taalstrukture te identifiseer en leertake wat bewuswording en tweedetaalontwikkeling bevorder word gemotiveer en beskryf. Ten einde die spesifieke leerbehoeftes van jong beginnerleerders van isiXhosa tweedetaalleer in die laerskool intermediȇre fase te identifiseer word die Beskikbaarhede (‘Affordances’) teorie toegepas binne ‘n interdissiplinȇre ondersoek wat die teoretiese perspektiewe oor onderrigtake, individuele leerderfaktore, die leerkonteks en die komponente van taalontwikkeling analiseer. Daar word geredeneer dat taakgebasseerde tweedetaalonderrig betrek plaaslike leerbehoeftes in die leerproses en sodoende bemoontlik leerderbewuswording en betekenisvolle omgang met die teikentaal wat noodksaaklik is vir taalontwikkeling. Daar word verder geredeneer dat taakontwerp is die hoofbelang in taakgebasseerde tweedetaalonderrig wat die ontwikkeling van implisiewe en eksplisiewe taalkennis ten doel stel. Ten laasste word ‘n taakontwerp voorgestel wat die leerbehoeftes van jong beginnerleerders van isiXhosa tweedetaalleer in die laerskool intermediȇre fase aanspreek in terme van motiverende taakinhoude en aanpasbare taakkompleksiteit met betrekking tot leerdergereedheid, wat bepaal word deur individuele leerderfaktore, en sodoende leerderdeelname en -betokkenheid aanmoedig.